**José Luis Zalazar Martínez**, máis coñecido como **Kuki Zalazar**, nado en Montevideo o 5 de maio de 1998, é un futbolista hispano-uruguaio que xoga como centrocampista no Córdoba, da Primeira División RFEF. É fillo do exfutbolista internacional uruguaio José Luis Zalazar, histórico xogador do Albacete, e irmán do tamén futbolista Rodrigo Zalazar, que milita no Schalke 04.

Traxectoria
-----------

Nacido en Montevideo, aos dous meses trasladouse coa súa familia a Albacete, seguindo os pasos de seu pai, xogador por aquel entón do Albacete Balompié. Na canteira dese mesmo club comezou a xogar ao fútbol José Luis, que recibiu dun amigo o alcume de "Kuki".

En maio de 2012, con 14 anos, foi fichado polo Málaga para o seu equipo cadete. Pasou polo equipo xuvenil e o 31 de agosto de 2014 debutou co Atlético Malagueño na Terceira División, nun empate sen goles ante o Atlético Mancha Real. Compaxinou o xuvenil de División de Honra co filial durante toda a campaña, ata que na 2015/16 subiu definitivamente ao Atlético.

Na tempada 2017/18 foi cedido ao FC Cartagena, da Segunda División B, onde tivo como adestrador a Monteagudo. Disputou 27 encontros, marcando un gol ante o Extremadura, e proclamouse campión do seu grupo, aínda que sen lograr o ascenso, ao perder na promoción contra o propio Extremadura.

En agosto de 2018 rescindiu o seu contrato co Málaga e fichou polo Valladolid B, tamén de Segunda B. O 31 de outubro de 2018 debutou co primeiro equipo do Valladolid, da man do técnico Sergio González, saíndo de titular nunha vitoria por 1-2 na Copa do Rei sobre o Mallorca en Son Moix. Xogou no filial durante esa campaña e dúas máis, chegando a exercer como capitán. Disputou un total 85 encontros co equipo, marcando 20 goles. Na xornada 19 da tempada 2020/21 debutou na Primeira División, contra o Elche (2-2), saltando ao campo de Zorrilla no minuto 89 como substituto de Óscar Plano.

En agosto de 2021 deixou Valladolid e fichou pola Ponferradina, da Segunda División. Xogou un total de 31 encontros no club do Bierzo, a maioría deles como suplente, e marcou un gol na Copa do Rei.

O 31 de agosto de 2022 anunciouse a súa fichaxe polo Deportivo da Coruña da Primeira División RFEF. Aínda que debutou como titular ante o Mérida, apenas contou coa confianza do técnico Borja Jiménez. A súa situación non mellorou coa chegada ao banco de Óscar Cano, co que encadeou ata 18 suplencias consecutivas. Volveu ao once inicial en varios partidos do treito final da competición e marcou un gol na frustrada promoción de ascenso a Segunda. Pechou a tempada cun total de 31 partidos, 6 deles como titular, e 2 goles.

A finais de agosto de 2023 rescindiu o seu contrato co Deportivo e asinou como novo xogador do Córdoba.

### Selección nacional

En 2014 debutou coa selección española sub-16, coa que disputou 4 partidos nos que marcou un gol. Máis tarde foi convocado pola selección sub-17, coa que fixo un total de 17 aparicións, anotando 6 goles.

Vida persoal
------------

É fillo de Eva Martínez e José Luis Zalazar, destacado futbolista uruguaio que foi 29 veces internacional coa selección uruguaia e que é o xogador con máis partidos na Primeira División da historia do Albacete. Seu irmán Rodrigo é tamén futbolista e milita no Schalke 04.

Palmarés
--------

Cartagena
* **Segunda División B (1):** 2017/18.

Notas
-----

1. 1 2  "La saga de los Zalazar". *Marca* (en castelán). 6 de novembro de 2014. Consultado o 31 de agosto de 2022.
2. ↑  ""Kuki" Zalazar: "La primera vez que me llamaron fue un subidón"" (en castelán). 5 de novembro de 2013. Arquivado dende o orixinal o 31 de agosto de 2022. Consultado o 31 de agosto de 2022.
3. ↑  Cariño, Carlos (8 de agosto de 2017). "Kuki, hijo del uruguayo Zalazar, se va cedido al Cartagena". *As* (en castelán). Consultado o 31 de agosto de 2022.
4. ↑  "El Extremadura logra el ascenso a Segunda división". *Marca* (en castelán). 24 de xuño de 2018. Consultado o 31 de agosto de 2022.
5. ↑  Domínguez, Jesús (30 de agosto de 2018). "Kuki Zalazar se suma al ataque del Promesas" (en castelán). Consultado o 31 de agosto de 2022.
6. ↑  "Sergio Benito y Kuki Zalazar debutaron en Primera División". *As* (en castelán). 20 de xaneiro de 2021. Consultado o 31 de agosto de 2022.
7. ↑  "Kuki Zalazar debuta por fin en Primera División" (en castelán). 20 de xaneiro de 2021. Consultado o 31 de agosto de 2022.
8. ↑  "Zalazar, traspasado a la SD Ponferradina". *Real Valladolid* (en castelán). 27 de agosto de 2021. Consultado o 31 de agosto de 2022.
9. ↑  "Kuki Zalazar, novo xogador do Dépor 22-23". *Deportivo da Coruña*. 31 de agosto de 2022. Consultado o 31 de agosto de 2022.
10. ↑  Zautúa, Israel (6 de xullo de 2023,). "Análisis de la plantilla: 17. Kuki Zalazar; ni confianza de los técnicos ni aprovechó las ocasiones". *DxT Campeón* (en castelán). Consultado o 25 de outubro de 2023.
11. ↑  "El Córdoba CF anuncia el fichaje de Kuki Zalazar" (en castelán). 30 de agosto de 2023. Consultado o 25 de outubro de 2023.
12. ↑  Pérez, Jonás (10 de maio de 2019). "¿Qué fue de Zalazar? El maestro de las faltas del Queso Mecánico". *As* (en castelán). Consultado o 31 de agosto de 2022.
13. ↑  "Rodrigo Zalazar devuelve al Schalke a la Bundesliga". *Marca* (en castelán). 7 de maio de 2022. Consultado o 31 de agosto de 2022.

Véxase tamén
------------

### Ligazóns externas

* Datos do xogador en LaPreferente.com *(en castelán)*.

| * v
* c
* e
Deportivo da Coruña – Tempada 2022–23 |
| --- |
| *4º na Primeira División RFEF* |
| 
* 1 Mackay
* 2 Antoñito
* 3 Lapeña
* 4 Bergantiños
* 5 Retu
* 5 Pepe
* 6 Isi
* 7 Ibai
* 7 Lucas
* 8 Olabe
* 9 Quiles
* 10 Soriano
* 11 Santamaría
* 11 Kike Saverio
* 12 Granero
* 12 Lebedenko
* 13 Brea
* 14 Narro
* 14 Arturo
* 15 Carnero
* 16 Martinez
* 17 Kuki Zalazar
* 18 Trilli
* 19 Jaime
* 20 Svensson
* 21 Rubén Díez
* 22 Villares
* 23 Yeremay
* 24 Edu Sousa
* Adestradores: Jiménez (1–7)
* Cano (8–36)
* De la Barrera (37–38)

 |

|  |  |
| --- | --- |
| Control de autoridades | 
* Wd: Q48688152
* As: 36700
* BDFutbol: 24447
* Soccerway: 351269
* Transfermarkt: 311696

 |